## Odluka o davanju suglasnosti na davanje u potkoncesiju dijelova pomorskog dobra u lukama posebne namjene - lukama nautičkog turizma Cres, Jezera, Vodice, Trogir, Milna, Vrboska i Dubrovnik

### NN 74/2012 (4.7.2012.), Odluka o davanju suglasnosti na davanje u potkoncesiju dijelova pomorskog dobra u lukama posebne namjene - lukama nautičkog turizma Cres, Jezera, Vodice, Trogir, Milna, Vrboska i Dubrovnik

VLADA REPUBLIKE HRVATSKE

1718

Na temelju članka 35. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 27. lipnja 2012. godine donijela

ODLUKU

O DAVANJU SUGLASNOSTI NA DAVANJE U POTKONCESIJU DIJELOVA POMORSKOG DOBRA U LUKAMA POSEBNE NAMJENE – LUKAMA NAUTIČKOG TURIZMA CRES, JEZERA, VODICE, TROGIR, MILNA, VRBOSKA I DUBROVNIK

I.

Daje se suglasnost na davanje u potkoncesiju dijelova pomorskog dobra u lukama posebne namjene – lukama nautičkog turizma, danih u koncesiju društvu Adriatic Croatia International Club d.d., Opatija kako slijedi:

1. temeljem Odluke o koncesiji pomorskog dobra u svrhu gospodarskog korištenja luke posebne namjene – luke nautičkog turizma Cres (»Narodne novine«, broj 138/98) i Ugovora o koncesiji pomorskog dobra u svrhu gospodarskog korištenja luke posebne namjene – luke nautičkog turizma Cres, od 10. studenoga 1998. godine, trgovačkom društvu INA – Industrija nafte d.d., Zagreb, sve pod istim uvjetima pod kojima je koncesija dana;

2. temeljem Odluke o koncesiji pomorskog dobra u svrhu gospodarskog korištenja luke posebne namjene – luke nautičkog turizma Jezera (»Narodne novine«, br. 138/98 i 145/2002), Ugovora o koncesiji pomorskog dobra u svrhu gospodarskog korištenja luke posebne namjene – luke nautičkog turizma Jezera, od 10. studenoga 1998. godine i Dodatka br. 1. Ugovoru o koncesiji pomorskog dobra u svrhu gospodarskog korištenja luke posebne namjene – luke nautičkog turizma Jezera, od 20. siječnja 2003. godine, trgovačkom društvu INA – Industrija nafte d.d., Zagreb, sve pod istim uvjetima pod kojima je koncesija dana;

3. temeljem Odluke o koncesiji pomorskog dobra u svrhu gospodarskog korištenja luke posebne namjene – luke nautičkog turizma Vodice (»Narodne novine«, br. 138/98 i 145/2002), Ugovora o koncesiji pomorskog dobra u svrhu gospodarskog korištenja luke posebne namjene – luke nautičkog turizma Vodice, od 10. studenoga 1998. godine i Dodatka br. 1. Ugovoru o koncesiji pomorskog dobra u svrhu gospodarskog korištenja luke posebne namjene – luke nautičkog turizma Vodice, od 20. siječnja 2003. godine, trgovačkom društvu INA – Industrija nafte d.d., Zagreb, sve pod istim uvjetima pod kojima je koncesija dana;

4. temeljem Odluke o izmjeni Odluka o koncesiji pomorskog dobra u svrhu gospodarskog korištenja luka posebne namjene – luka nautičkog turizma Pula, Rab, Šimuni, Žut, Skradin, Trogir, Milna, Vrboska, Palmižana i Korčula (»Narodne novine«, br. 13/2007 i 77/2007) i Ugovora o koncesiji pomorskog dobra u svrhu gospodarskog korištenja luka posebne namjene – luka nautičkog turizma Trogir, od 5. listopada 2007. godine, trgovačkom društvu INA – Industrija nafte d.d., Zagreb, sve pod istim uvjetima pod kojima je koncesija dana;

5. temeljem Odluke o izmjeni Odluka o koncesiji pomorskog dobra u svrhu gospodarskog korištenja luka posebne namjene – luka nautičkog turizma Pula, Rab, Šimuni, Žut, Skradin, Trogir, Milna, Vrboska, Palmižana i Korčula (»Narodne novine«, br. 13/2007 i 77/2007) i Ugovora o koncesiji pomorskog dobra u svrhu gospodarskog korištenja luka posebne namjene – luka nautičkog turizma Milna, od 5. listopada 2007. godine, trgovačkom društvu INA – Industrija nafte d.d., Zagreb, sve pod istim uvjetima pod kojima je koncesija dana;

6. temeljem Odluke o izmjeni Odluka o koncesiji pomorskog dobra u svrhu gospodarskog korištenja luka posebne namjene – luka nautičkog turizma Pula, Rab, Šimuni, Žut, Skradin, Trogir, Milna, Vrboska, Palmižana i Korčula (»Narodne novine«, br. 13/2007 i 77/2007) i Ugovora o koncesiji pomorskog dobra u svrhu gospodarskog korištenja luka posebne namjene – luka nautičkog turizma Vrboska, od 5. listopada 2007. godine, trgovačkom društvu INA – Industrija nafte d.d., Zagreb, sve pod istim uvjetima pod kojima je koncesija dana;

7. temeljem Odluke o koncesiji pomorskog dobra u svrhu gospodarskog korištenja luke posebne namjene – luke nautičkog turizma Dubrovnik (»Narodne novine«, br. 138/98 i 162/2004), Ugovora o koncesiji pomorskog dobra u svrhu gospodarskog korištenja luke posebne namjene – luke nautičkog turizma Dubrovnik, od 10. studenoga 1998. godine i Dodatka br. 1. Ugovoru o koncesiji pomorskog dobra u svrhu gospodarskog korištenja luke posebne namjene – luke nautičkog turizma Dubrovnik, od 26. studenoga 2004. godine, trgovačkom društvu INA – Industrija nafte d.d., Zagreb, sve pod istim uvjetima pod kojima je koncesija dana.

II.

Na temelju ove Odluke društvo Adriatic Croatia International Club d.d., Opatija, kao ovlaštenik koncesije i društvo INA – Industrija nafte d.d., Zagreb, kao potkoncesionar, dužni su u roku 30 dana od dana donošenja ove Odluke, sklopiti ugovor o potkoncesiji i dostaviti ga Ministarstvu pomorstva, prometa i infrastrukture, na znanje.

III.

Područja koja se daju u potkoncesiju prikazana su na Situacijskim planovima u mjerilu 1:1000 koji čine Prilog I. ove Odluke i ne objavljuju se u »Narodnim novinama«, a obuhvaćaju kopneni dio pomorskog dobra, s pripadajućim morskim dijelom površine kako slijedi:

1. Luka posebne namjene – luka nautičkog turizma Cres: kop-neni dio pomorskog dobra površine 939 m², s pripadajućim morskim dijelom površine 461 m²;

2. Luka posebne namjene – luka nautičkog turizma Jezera: kop-neni dio pomorskog dobra površine 231 m², s pripadajućim morskim dijelom površine 71 m²;

3. Luka posebne namjene – luka nautičkog turizma Vodice: kopneni dio pomorskog dobra površne 354 m², s pripadajućim morskim dijelom površine 1.263 m²;

4. Luka posebne namjene – luka nautičkog turizma Trogir: kopneni dio pomorskog dobra površine 194 m², s pripadajućim morskim dijelom površine 101 m²;

5. Luka posebne namjene – luka nautičkog turizma Milna: kopneni dio pomorskog dobra površine 1.242 m², s pripadajućim morskim dijelom površine 163 m²;

6. Luka posebne namjene – luka nautičkog turizma Vrboska: kopneni dio pomorskog dobra površine 140 m², s pripadajućim morskim dijelom površine 49 m²;

7. Luka posebne namjene – luka nautičkog turizma Dubrovnik: kopneni dio pomorskog dobra površine 371 m², s pripadajućim morskim dijelom površine 201 m².

IV.

Ukoliko se u rokovima i na način određen u točkama I., II. i III. ove Odluke, ne sklopi ugovor o potkoncesiji, ova Odluka prestaje važiti.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/12-02/05

Urbroj: 5030120-12-1

Zagreb, 27. lipnja 2012.

Predsjednik

Zoran Milanović, v. r.

Odluka, NN 74/2012-1718